Doložka vybraných vplyvov

1.	Základné údaje	
Názov materiálu	
Návrh zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov
	
Predkladateľ (a spolupredkladateľ)	
Minister zdravotníctva Slovenskej republiky
	
Charakter predkladaného materiálu	☐	Materiál nelegislatívnej povahy	
	☒	Materiál legislatívnej povahy	
	☐	Transpozícia práva EÚ	
	
Termín začiatku a ukončenia PPK	31. 1. 2017- 3. 2. 2017	
Predpokladaný termín predloženia na MPK*	absolvované MPK – 27.2.2017 – 21.3.2017	
Predpokladaný termín predloženia na Rokovanie vlády SR*	júl 2017	
	
2.	Definovanie problému	
Návrh zákona  rieši zmeny v úlohách a rozsahu pracovnej zdravotnej služby  vo vzťahu k zamestnávateľovi v závislosti na kategórií prác a hodnotenia pracovného prostredia z pohľadu zdravotných rizík.. 
	
3.	Ciele a výsledný stav	
Hlavný cieľ je zlepšiť a zefektívniť činnosti zamestnávateľov pre ochranu zdravia zamestnancov, ich výkon, ako aj administratívne zabezpečenie hodnotenia pracovného prostredia z pohľadu zdravotných rizík. 
Hlavnou navrhovanou zmenou je skutočnosť, že zamestnávatelia nemusia zabezpečiť pre svojich zamestnancov pracovnú zdravotnú službu trvalým zmluvným vzťahom; nahrádza sa upresnením existujúcej povinnosti zamestnávateľov zabezpečiť posúdenie zdravotného rizika zamestnancov z expozície faktorom práce a pracovného prostredia v spolupráci s pracovnou zdravotnou službou, a to jednorazovo s ohľadom na zdravotné riziko. Touto zmenou a vypustením, resp. modifikáciou ďalších súvisiacich povinností zamestnávateľov, sa predpokladá zníženie finančných nákladov zamestnávateľov.	
4.	Dotknuté subjekty	
Orgány verejného zdravotníctva, všetci  zamestnávatelia, podnikateľské prostredie, veľké, malé a stredné podniky,  vo verejnom, štátnom  aj súkromnom sektore
	
5.	Alternatívne riešenia
Nie sú.	
6.	Vykonávacie predpisy	
Predpokladá sa prijatie/zmena  vykonávacích predpisov?	☐  Áno	☐  Nie	
Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:
	
7.	Transpozícia práva EÚ 	
Pretrváva už vykonaná transpozícia - prvoradým cieľom zostáva zachovanie čo najvyššej dosiahnutej miery ochrany zdravia zamestnancov pri práci v súlade s ustanoveniami rámcovej smernice Rady 89/391/EHS o zavádzaní opatrení na podporu zlepšenia bezpečnosti a ochrany zdravia pracovníkov pri práci. 	
	
8.	Preskúmanie účelnosti	

	
9.	Vplyvy navrhovaného materiálu	
Vplyvy na rozpočet verejnej správy	☐	Pozitívne	☒	Žiadne	☐	Negatívne	
    z toho rozpočtovo zabezpečené vplyvy	☐	Áno	☐	Nie	☐	Čiastočne	
Vplyvy na podnikateľské prostredie	☒	Pozitívne	☐	Žiadne	☐	Negatívne	
    z toho vplyvy na MSP	☒	Pozitívne	☐	Žiadne	☐	Negatívne	
Sociálne vplyvy	☐	Pozitívne	☒	Žiadne	☐	Negatívne	
Vplyvy na životné prostredie	☐	Pozitívne	☒	Žiadne	☐	Negatívne	
Vplyvy na informatizáciu	☐	Pozitívne	☒	Žiadne	☐	Negatívne	
Vplyvy na služby verejnej správy pre občana, z toho							
    vplyvy služieb verejnej správy na občana	☐	Pozitívne	☒	Žiadne	☐	Negatívne	
    vplyvy na procesy služieb vo verejnej správe	☐	Pozitívne	☒	Žiadne	☐	Negatívne	

10.	Poznámky	
11.	Kontakt na spracovateľa	
tomas.kudela@health.gov.sk	
12.	Zdroje	
Súčasný legislatívny stav zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov; 
rámcová smernica Rady 89/391/EHS o zavádzaní opatrení na podporu zlepšenia bezpečnosti a ochrany zdravia pracovníkov pri práci.
Rokovania pracovnej skupiny Ministerstva zdravotníctva SR;
Analýzy a štatistiky  orgánov verejného zdravotníctva v rámci ochrany zdravia pri práci, resp. činností pracovných zdravotných služieb;
	
13.	Stanovisko Komisie pre posudzovanie vybraných vplyvov zo záverečného posúdenia vybraných vplyvov	
I. Úvod: Ministerstvo zdravotníctva Slovenskej republiky dňa 7. júna 2017 predložilo Stálej pracovnej komisii na posudzovanie vybraných vplyvov (ďalej len „Komisia) na záverečné posúdenie vybraných vplyvov materiál: „Návrh zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov“. Materiál predpokladá pozitívne vplyvy na podnikateľské prostredie, vrátane pozitívnych vplyvov na malé a stredné podniky.

II. Pripomienky a návrhy zmien: Komisia uplatňuje k materiálu nasledovné pripomienky a odporúčania:

K doložke vybraných vplyvov
Komisia odporúča predkladateľovi dopracovať doložku vybraných vplyvov, konkrétne v časti „1. Základné údaje“ je potrebné uviesť termín začiatku a ukončenia PPK a vyplniť časť „5. Alternatívne riešenia“.

K doložke vybraných vplyvov a k analýzam vplyvov všeobecne
Analýza príslušného vybraného vplyvu je súčasťou predkladaného materiálu iba v prípade, ak je v doložke vybraných vplyvov pri tomto vplyve identifikovaný pozitívny vplyv alebo negatívny vplyv, resp. pozitívny vplyv aj negatívny vplyv predkladaného materiálu. Z tohto dôvodu je z predloženého návrhu zákona potrebné vypustiť bez náhrady všetky analýzy, pri ktorých prekladateľ nepredpokladá žiadny vplyv. Zároveň Komisia upozorňuje predkladateľa, že metodický postup pre vypracovanie analýzy vybraného vplyvu nie je jej súčasťou pri predkladaní materiálu a je potrebné ho tiež vypustiť.

K analýze vplyvov na podnikateľské prostredie
V analýze vplyvov na podnikateľské prostredie v časti 3.3.2 a 3.3.3 Komisia odporúča predkladateľovi doplniť podloženie nepriamych finančných nákladov, či administratívnych nákladov, ktoré predkladateľ uvádza v ďalšej časti 3.3.4. Odôvodnenie: V časti 3.3.2 a 3.3.3 sú len opísané zmeny, ktoré predmetná novela prináša, k uvedeným zmenám je potrebné uviesť náklady.

Komisia odporúča predkladateľovi k materiálu priložiť aj test MSP, ktorý má byť jeho súčasťou.

K všeobecnej časti dôvodovej správy
Komisia odporúča predkladateľovi príslušný text o vybraných vplyvoch predloženého návrhu zákona zosúladiť s doložkou vybraných vplyvov.

III. Záver: Stála pracovná komisia na posudzovanie vybraných vplyvov vyjadruje 

súhlasné stanovisko s návrhom na dopracovanie

s materiálom predloženým na záverečné posúdenie s odporúčaním na jeho dopracovanie podľa pripomienok v bode II.  

IV. Poznámka: Stanovisko Komisie k doložke je súčasťou materiálu predkladaného na rokovanie vlády Slovenskej republiky alebo na schválenie ministrovi, vedúcemu, predsedovi alebo riaditeľovi ostatného ústredného orgánu štátnej správy alebo vedúcemu iného orgánu.